AQShning yirik aviabazasi suv ostida qoldi (foto)

AQSh Qurolli kuchlarining strategik qo‘mondonlik bazasi, RC-135 razvedkasi, E-4B samolyoti va boshqa bir qator apparatlari Missuri toshqini oqibatida suv ostida qoldi. Bu haqda “Hi-tech.mail.ru” xabar berdi.

Offutt bazasi Nebraska shtatining Omaxa shahri yaqinida joylashgan bo‘lib, AQSh Harbiy havo kuchlarining eng muhim bazalaridan biri hisoblanadi. Unda mablag‘ jihatdan ham, milliy xavfsizlik uchun ahamiyati jihatidan ham qimmatli bo‘lgan qo‘mondon va nazorat qiluvchi samolyotlar joylashgan.
Stratcom AQShning yadroviy kuchini nazorat qiluvchi asosiy strategik markazlardan biri. Yangi bunker yanvar oyida ochilgan edi. Endi esa uchib-qo‘nish yo‘lagi suv bilan to‘lgan. Suv toshqini paytida ma’lum bo‘lishicha, ko‘pgina samolyotlar parvozga tayyor bo‘lmagan, yer osti bunkerlari esa bundan hodisaga qarshi chidamli bo‘lmagan.
Hozirda harbiylar o‘nlab qum qoplari va boshqa sun’iy to‘siqlar yordamida suv toshqiniga qarshi kurashmoqda. 20 ga yaqin binolar evakuatsiya qilingan, 60 ga yaqin inshootlar shikastlangan, 30 tasini butunlay suv bosgan. Mavjud 33 ta samolyotdan faqat 9 tasi uchib ketgan.